અતિ ઉત્સાહ તેમજ જીતનો મંત્ર સાથે લઈને ચાલવાના અને અશક્યને શક્ય બનાવવાના જુનૂને તેમને આ મુકામ સુધી પહોંચાડ્યા કે નોન-IT ફિલ્ડમાંથી હોવા છતાં વિદ્યાર્થીઓને કંઇક લાભ થઇ શકે તેવી વેબસાઈટનું નિર્માણ કરી શક્યા. તેમણે શરૂઆતમાં નાના સ્તર પર વર્ગો શરૂ કર્યા. પણ પછી તેમણે જોયું કે શહેરમાં શૈક્ષણિક વર્ગો ચાલે છે પણ તે કંઇક અંશે ખર્ચાળ હોવાથી ગરીબ અને મધ્યમ વર્ગના વિદ્યાર્થીઓ જઈ શકતા નથી. આ કારણે આવા પ્રતિભા ધરાવતા વિદ્યાર્થીઓ હોવા આ લાભથી વંચિત રહી જાય છે.